
Către,

Comisia pentru politică economică, reformă şi privatizare

AVIZ
asupra proiectului de Lege pentru aprobarea Ordonanţei de urgenţă a Guvernului nr. 85/2008 privind stimularea investiţiilor
În conformitate cu prevederile art. 95 şi 115 din Regulamentul Camerei 
Deputaţilor, republicat, Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 85/2008 privind stimularea investiţiilor , transmisă cu adresa nr.  PLx 603 din 8 octombrie 2008, înregistrată sub nr. 24/364  din 10.10.2008.  

Potrivit prevederilor art. 75  din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, cu avizul nr. 755/24.06.2008, a avizat favorabil proiectul de Lege .
Potrivit prevederilor art. 61 din Regulamentul Camerei Deputaţilor, republicat, Comisia  a dezbătut proiectul de Lege pentru aprobarea Ordonanţei de urgenţă a Guvernului nr. 85/2008 privind stimularea investiţiilor, în şedinţa din 29 ianuarie 2009.
Faţă de cele de mai sus, membrii comisiei au hotărît cu 2 abţineri şi 26 de voturi pentru avizarea favorabilă  în forma adoptată de Senat a   proiectul de Lege pentru aprobarea Ordonanţei de urgenţă a Guvernului nr. 85/2008 privind stimularea investiţiilor.

În raport cu obiectul şi conţinutul său, proiectul de Lege face parte din categoria legilor ordinare.      
  PREŞEDINTE,                                                    SECRETAR,

Valeriu TABĂRĂ                                               Vasile MOCANU
Expert, dr.  Gabriela CIUREA

